dagbok
Store norske leksikon,Språk og litteratur,Litteraturvitenskap,Sjangerlære,Sakprosa
Dagbok er en bok, et dokument, et register eller en logg som føres ved å beskrive daglige hendelser, og som kan ha flere forskjellige funksjoner:
Dagbok i litteraturen er en samling av opptegnelser av rent faktisk art, nedskrevet eller ordnet dag for dag, om ulykker, kriger, konger og så videre, eller en personlig dagbok ført av vanlige mennesker om hendelser i hverdagslivet.  Dagbok i regnskapsvesenet er en grunnoteringsbok for kronologisk føring av de forretningstilfeller som inntreffer.  Dagbok i sjøfarten er en logg over hendelser og tilstand som skal føres om bord på båter og skip, i Norge blant annet etter forskrifter med hjemmel i sjøloven.  Dagbok i jusen er et kronologisk register over dokumenter som sendes inn til tinglysing eller registrering, for eksempel i grunnbok eller skipsregister.